
Varaždin, 13. lipnja 2025. godine
Z A P I S N I K
Sa 54. sjednice Upravnog vijeća Ljekarne Varaždinske županije (dalje u tekstu: Upravno vijeće), održane dana 13. lipnja 2025. godine s početkom u 16:35 sati.
Predsjednica Upravnog vijeća pozdravlja prisutne članove te sukladno članku 13. Poslovnika o radu Upravnog vijeća zaključuje da su sjednici Upravnog vijeća nazočni članovi:
1. Maja Hrešć, predstavnica osnivača, predsjednica Upravnog vijeća,
1. Robert Dukarić, predstavnik osnivača, zamjenik predsjednice Upravnog vijeća,
1. Krešimir Grđan, predstavnik osnivača
1. Draženka Vincek Mišak, predstavnica radnika visokoškolske spreme.
	Predsjednica Upravnog vijeća utvrđuje da su odsutni: Silvija Modrić, predstavnica radnika,  Slavica Čelar te Matija Hlad, pravnik. Također konstatira da su sjednici nazočni i ravnatelj Ljekarne Varaždinske županije Mirko Magić te Vlasta Tuđa, voditeljica računovodstva i zapisničar.
Predsjednica daje na raspravu predloženi dnevni red:
1. Verifikacija Zapisnika sa 53. sjednice Upravnog vijeća od 26. svibnja 2025. godine
Referent: Maja Hrešć, predsjednica
1. Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje od 01. siječnja 2025. godine do 30. travnja 2025. godine
Referent: Vlasta Tuđa, voditeljica računovodstva
1. Donošenje Odluke o pokretanju postupka javne nabave – čišćenje poslovnih prostorija (N-7/2025)
Referent: Mirko Magić, ravnatelj
1. Donošenje Statutarne odluke o izmjenama i dopunama Statuta Ljekarne Varaždinske županije
Referent: Mirko Magić, ravnatelj
1. Donošenje izmjena i dopuna Pravilnika o unutarnjem ustrojstvu i sistematizaciji radnih mjesta Ljekarne Varaždinske županije
Referent: Mirko Magić, ravnatelj
1. Donošenje Odluke o potpisivanju Sporazuma o sufinanciranju radova na zgradi Doma zdravlja Varaždinske županije i Ljekarne u Breznici
Referent: Mirko Magić, ravnatelj
1. Donošenje Odluke o donaciji Domu zdravlja Varaždinske županije
Referent: Mirko Magić, ravnatelj
1. Razno.
Predloženi dnevni red je prihvaćen jednoglasno.

TOČKA 1. DNEVNOG REDA
Verifikacija Zapisnika sa 53. sjednice Upravnog vijeća od 26. svibnja 2025. godine
Referent: Maja Hrešć, predsjednica

Predsjednica poziva članove da iznesu primjedbe na Zapisnik ukoliko ih netko ima. Draženka Vincek Mišak se javlja i postavlja pitanje oko obveze objavljivanja Zapisnika na web stranicama Ljekarne te pita zašto se ne objavljuju jer je zadnji dostupan s 51. sjednice odnosno iz veljače. Ravnatelj izjavljuje da će isto pitati pravnika. 

Predsjednica zatvara raspravu te otvara glasanje.

Zapisnik s 53. sjednice je verificiran jednoglasno.

TOČKA 2. DNEVNOG REDA
Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje od 01. siječnja 2025. godine do 30. travnja 2025. godine
Referent: Vlasta Tuđa, voditeljica računovodstva

Predsjednica daje riječ Tuđa Vlasti, voditeljici računovodstva. 

Financijsko izvješće Ljekarne Varaždinske županije za razdoblje 01.01. – 30.04.2025.  godine sastavljeno je prema odredbama Zakona o računovodstvu  i primjenom Hrvatskih standarda financijskog izvještavanja.
Iz dostavljenih podataka vidljivo je da su ostvareni: 
1. Ukupni prihodi                           7.746.434,74 €
1. Ukupni rashodi                          7.339.515,47 €
1. Višak prihoda nad rashodima     406.919,27 €

U usporedbi s istim razdobljem prethodne godine, ukupni prihodi veći su za 50,65%, dok su ukupni rashodi veći  za 48,10 %. Ovi indeksi rasta nisu realni jer nemamo usporedive veličine budući da u promatranom razdoblju posluje ukupno 18 ljekarničkih jedinica, dok ih je u istom razdoblju prošle godine bilo 15. 
Predsjednica se zahvaljuje i otvara raspravu. Javlja se ravnatelj koji dodatno pojašnjava financijske pokazatelje.
Predsjednica zatvara raspravu te otvara glasanje.
Upravno vijeće jednoglasno donosi Odluku o prihvaćanju Financijskog izvješća o poslovanju Ljekarne Varaždinske županije za razdoblje od 01. siječnja 2025. godine do 30. travnja 2025. godine.
TOČKA 3. DNEVNOG REDA
Donošenje Odluke o pokretanju postupka javne nabave – čišćenje poslovnih prostorija (N-7/2025)
Predsjednica daje riječ ravnatelju, Mirku Magiću. 
Ravnatelj navodi da s postojećim servisom za čišćenje ističe ugovor te se treba pokrenuti postupak javne nabave na koji se može javiti svatko. Sada će biti uključene i ljekarničke jedinice u Radićevoj te u Vidovcu koja se vraća iz zakupa s 01. srpnjem 2025. godine. Navodi da su uvjeti natječaja  standardni te se očekuje nadmetanje s nadom da će se javiti više sudionika. Draženka Vincek Mišak postavlja pitanje oko spremačice koja postoji u Sistematizacije radnih mjesta pod točkom 5 što joj nije logično s obzirom da je ravnatelj naveo da će čišćenje ići od strane servisa. Ravnatelj prihvaća primjedbu i izjavljuje da se ne planira zapošljavanje spremačice te će se sistematizacija korigirati. 
Draženka Vincek Mišak se javlja i predlaže da bi glede čišćenja trebao postojati hodogram poslova jer se često mijenjaju čistačice od strane tvrtke za čišćenje,  koje nisu upućene u posao, a to govori na temelju informacija koje je dobila od djelatnika iz ljekarničkih jedinica. Smatra da trebamo postaviti naše uvjete jer je ljekarna drukčiji prostor i zahtijeva drukčije čišćenje. Također navodi da sredstva za čišćenje kasne i ne dostavljaju se na vrijeme u naše ljekarne.
Ravnatelj se slaže s Draženkom Vincek Mišak, međutim navodi da je teško postavljati uvjete u smislu da uvijek čisti ista čistačica kao što je to slučaj s čišćenjem u Centrali. Draženka Vincek Mišak govori da nisu problem novi ljudi već da ih nitko ne uvodi u posao, a s postavljenim hodogramom poslova smatra da bi se ljudima olakšalo pa bi znali od kuda početi te zbog toga misli da treba inzistirati s hodogramom.
U raspravu se javlja Krešimir Grđan koji navodi da je kod velikih firmi uobičajena procedura da voditelj dolazi s novim zaposlenikom i istog upoznaje s poslom i isti se onda ne mijenja. Draženka Vincek Mišak pak navodi da se npr. u ljekarničkoj jedinici u Koblenzovoj već četvrta čistačica promijenila.
Predsjednica zatvara raspravu te otvara glasanje. 
Upravno vijeće odluku donosi jednoglasno.


TOČKE 4. I 5. DNEVNOG REDA
Predlaže se spajanje točke 4. i 5. dnevnog reda te 6. i 7.
Predsjednica daje riječ ravnatelju koji navodi da treba mijenjati statut zbog vraćanja iz zakupa ljekarničke jedinice u Vidovcu. Što se pak sistematizacije radnih mjesta tiče, navodi da su za ljekarničku jedinicu u Vidovcu predviđeni za rad jedan magistar i dva tehničara. Rad će se započeti s jednim magistrom i jednim tehničarom te navodi da se prihvaća napomena Draženke Vincek Mišak i predlaže brisanje radnog mjesta spremačice.
Javlja se Draženka Vincek Mišak te pita ravnatelja da li je razmišljao o zapošljavanju spremačice na pola radnog vremena, kako je to bilo i donedavno. Ravnatelj odgovara da nije logično da negdje imamo svoju čistačicu, a drugdje servis te navodi da se to već ranije predlagalo, ali odlučeno je da za sve ljekarne to bude servis. 
Javlja se Grđan Krešimir i skreće pažnju da se ne bi ukinulo radno mjesto spremačice ako još uvijek imamo zaposlenog na što ravnatelj odgovara da nema više zaposlene spremačice. 
Draženka Vincek Mišak komentira povećanje broja ljekarničkih jedinica i s tim u vezi postavlja pitanje potrebe zapošljavanja još ljudi u računovodstvu. 
Voditeljica računovodstva izjavljuje da je u više navrata ravnatelj obaviješten i upoznat s nedostatkom djelatnika u računovodstvu te navodi da dvije djelatnice imaju uvjete za mirovinu i da je jako važno da zaposlimo barem jednog čovjeka koji bi učio uz kolegice dok su još tu bez obzira što trenutno nemaju namjeru otići. Ravnatelj se javlja s obrazloženjem da je županija dala suglasnost na zapošljavanje još jednog djelatnika, međutim nije usuglašena stručna sprema jer je bilo više različitih prijedloga. Ravnatelj izjavljuje da će se računovodstveni djelatnik zaposliti u dogledno vrijeme.
Predsjednica zatvara raspravu te točku 4. i 5. daje na glasanje. 
Upravno vijeće točku 4. i 5. jednoglasno usvaja.

TOČKE 6. I 7. DNEVNOG REDA
Donošenje Odluke o potpisivanju Sporazuma o sufinanciranju radova na zgradi Doma zdravlja Varaždinske županije i Ljekarne u Breznici
Referent: Mirko Magić, ravnatelj
Predsjednica daje riječ ravnatelju Mirku Magiću. 
Ravnatelj navodi da je Dom zdravlja uputio zahtjev za sufinanciranjem fasade u Domu zdravlja u Breznici u iznosu od 13.074 EUR-a što je cca 33% vrijednosti ulaganja, a za koji iznos će Ljekarna knjižiti povećanje vrijednosti imovine na temelju računa. Dalje izjavljuje kako Domu zdravlja nedostaje još cca 15 tis.eura te je na Županiji usuglašeno da oni zadovoljavaju uvjete kojim bi im Ljekarna Varaždinske županije donirala  sredstva, budući da to sami ne mogu te su se nama obratili za pomoć.
Za raspravu se javlja Draženka Vincek Mišak s upitom do kada je ljekarna u Breznici u zakupu, na što Ravnatelj odgovara da je to još barem 5 godina. Također navodi da magistra u Breznici želi nastaviti raditi i ne želi prije vremena ljekarnu vratiti iz zakupa, te govori da je naša ideja bila da tamo ima prostora da se radi cijeli dan s obzirom da ljekarna pokriva Breznički Hum. 
Draženka Vincek Mišak odgovara da je to još dugi rok u kojem ljekarna neće biti naša te navodi da je to 74% ulaganja, a ne 33%. Također smatra da je potrebno ulagati u naše ljekarne.
Predsjednica zatvara raspravu i otvara glasanje.
Za točku 6. i 7. tri člana Upravnog vijeća glasaju ZA i jedan SUZDRŽAN.
Odluka je usvojena

Za točku razno se nitko ne javlja.
Predsjednica zaključuje sjednicu u 16:15 sati.

